*Гоцка С.М.,*

*настаўнік геаграфіі*

Урок геаграфіі ў 6 класе

Тэма. Віды карт. Значэнне карт

Мэта: фарміраванне ўяўленняў аб відах і значэнні геаграфічных карт; развіццё ўменняў адрозніваць геаграфічныя карты па маштабе, ахопе тэрыторыі, змесце; апісваць геаграфічныя карты згодна плана; садзейнічаць развіццю аналітычнага мыслення, умення рабіць вывады на аснове атрыманай інфармацыі; працаваць з контурнымі картамі; ствараць умовы для развіцця камунікатыўных якасцей, дапамагчы навучэнцам асэнсаваць сацыяльную, практычную і асабістую значнасць вучэбнага матэрыялу; садзейнічаць выхаванню пачуцця прыгожага на аснове ўспрымання малюнка Зямлі на картах.

Задачы ўрока для навучэнцаў:

* Пазнаёміцца з разнастайнасцю карт.
* Устанавіць значэнне карт.
* Навучыцца: дзяліць карты на групы; характарызаваць карты па плане.
* Стаць карыстальнікам дадатку Googl карты.

Тып урока: вывучэнне новага матэрыялу.

Формы арганізацыі навучальна-пазнаваўчай дзейнасці навучэнцаў: творчая лабараторыя, індывідуальная і парная работа.

Метад навучання: тлумачальна-ілюстрацыйны з элементамі гульні.

Забеспячэнне ўрока: падручнік для 6 класа, атлас для 6, 8, 10 класаў, насценныя карты (фізічная карта свету, вучэбная тапаграфічная карта, фізічная карта Афрыкі, глебы Беларусі), раздатачны матэрыял, контурныя карты, прэзентацыя, інтэрнэт ресурсы: карты Google.

План урока

1. Арыенціровачна-матывацыйны этап.

Эмацыянальнае пагружэнне ў тэму.

Стварэнне праблемнай сітуацыі, устанаўленнне мэтавых арыенціраў.

Актуалізацыя раней атрыманых ведаў:

Заданне1. “Знайдзі пару” па рабоце з тэрмінамі;

Заданне 2. “Апішы карту”.

1. Аперацыйна-навучальны этап.

Фарміраванне новых ведаў (работа з матэрыялам падручніка і прапанованымі насценнымі картамі):

а) работа пар па вызначэнню відаў карт;

б)стварэнне алгарытма характарыстыкі карты і яго афишыраванне.

Зрокавая паўза

 3. Кантрольна-карэкцыйны этап.

 Кантроль засваення алгарытма характарыстыкі карты (работа з інтэрактыўным заданнем прэзентацыі).

Мініпрактыкум па рабоце з Googl картамі.

 Квэст-гульня “Без карты…”.

Прыём “Ствары сваю карту”. Варыятыўная работа.

 4. Рэфлексіўна-ацэначны этап.

Інфармацыя аб дамашнім заданні.

Падвядзенне вынікаў вучэбнага занятку.

 Рэфлексія.

Ход урока

Арыенціровачна-матывацыйны этап.

Эмацыянальнае пагружэнне ў тэму. *Пасля званка адразу ідзе відэаролік з тэкстам:* “Карту нельга замяніць ніякім апісаннем. Яна перадае геаграфічную інфармацыю наглядна, дазваляе вывучыць прасторавыя ўзаемасувязі, планаваць і прагназаваць многія з'явы і працэсы. Карта трывала ўвайшла ў наша жыццё. Яе мы бачым у газетах, часопісах, на экранах тэлевізара. Картай суправаджаюць агляд міжнародных падзей, прагноз надвор'я, апавяданні пра ўнутраны становішчы краіны, навіны аб ходзе палявых работ і найбуйнейшых новабудоўлях, парады аб турысцкіх паходах і паездках”.

*Настаўнік на хвіліну выходзіць з класа, выртаецца са стосам карт.*

Настаўнік. У нас на уроку столькі карт. Па спісе іх 43. У школу паступілі новыя карты. Заўгаз задавала пытанне, для чаго нам карты. Дырэктар рэкамендавала навесці ў іх парадак, сістэматызаваць. Вызначым тэму урока, установім мэтавыя арыенціры.

Праблема, якую неабходна вырашыць на сённяшнім уроку?- Сістэматызаваць карты. Якія задачы вырашым для рашэння праблемы?( Навучымся “Чытаць геаграфічныя карты”, групіраваць карты па розных адзнаках, вызначым ролю геаграфічнай карты, пазнаёмімся з разнастайнасцю карт).

Актуалізацыя раней атрыманых ведаў:

Настаўнік. Але для таго, каб рухацца далей, мы павінны помніць тое, што вывучылі раней. Зараз я прапаную вам скласці лагічныя пары.

**1.Заданне “Знайдзі пару”**

|  |  |
| --- | --- |
| Паняцце  | Азначэнне |
|  | Паменшанае і абагуленае адлюстраванне зямной паверхні на плоскасці, выкананае з дапамогай умоўных знакаў |
|  | Чарцёж невялікага ўчастка мясцовасці, зробленага з выкарыстаннем умоўных знакаў |
|  | Усе умоўныя знакі, якія выкарыстоўваюцца на карце або плане і тлумачэнні да іх |
|  | Агульнагеаграфічныя дробнамаштабныя карты з адлюстраваннем мораў, астравоў, мацерыкоў і іншых прыродных аб’ектаў |
|  | Агульнагеаграфічныя карты буйнога маштабу |

1.Геаграфічная карта, 2. Тапаграфічныя карты, 3. Легенда карты, 4. Фізічныя карты, 5. План мясцовасці

Ключ адказу: 1,5,3,4, 2

Настаўнік. Колькі было памылак, якія тэрміны цяжкія? Мажа было штосьці новае? Падкрэсліце новыя азначэнні. Думаю нецяжка знайсці на дошцы названыя карты. Установім, што на іх адлюстроўваецца.

*Вучань ля дошкі*

2.**Заданне “Апішы карту”.**

Настаўнік. Мы вывучалі тэму “Геаграфічная карта”, “Маштаб”, вучыліся характарызаваць асаблівасці карт. Прапаную адкрыць атлас на любой старонцы і ахарактарызаваць карту.

*Вучань з кожнай парты выконвае заданне.*

Настаўнік. Па якім плане - алгарытму вы характарызавалі карту.(*адказы*)

План на фліпчаце: 1.Назва карты. 2. Маштаб. 3. Што паказана (тэма, змест).

Аперацыйна-навучальны этап.

Настаўнік. Ці можам мы ўдасканаліць нашу характарыстыку.

1. **Праца з падручнікам ст.41. мал. 22**

Прачытай матэрыял табліцы. Зрабі ў сшытак запіс “План характарыстыкі геаграфічнай карты” . Прапануй 4 пункты плана. Парайся з суседам. Коратка запішы пункты.

Зачытваюцца варыянты, размяшчаецца план на фліпчаце: 1.Назва карты. 2. Па маштабе карта…. 3.Па ахопе тэрыторыі карта… 4. Па змесце карта….

**Зрокавая паўза.** Устаньце.Правядзіце вачыма ўздоўж паралелей з З на У і наадварот 5 раз.Правядзіце вачыма ўздоўж мерыдыянаў з Пн. на Пдз. і наадварот 5 раз. Паказваю кропку полюса – зажмурце вочы, паказваю тропік – шырока адкрыць вочы. Сядзьце на месца.

Кантрольна-карэкцыйны этап.

**4.Заданне інтэрактыўнае**

Настаўнік.Звернемся да прэзентацыі. Установім адпаведнасць прапанаваных карт групам.

*Вучань ля інтэрактыўнай дошкі*

**5.Заданне “Характарызуем насценныя карты па плане”**

**6.Заданне**. *Праца з дадаткам “Карты Googl” анлайн.*

Настаўнік. Карты, як мы ведаем, бываюць розныя, у тым ліку і электронныя. Сучасныя Геаінфармацыйныя тэхналогіі на аснове камп’ютарных праграм дазваляюць ствараць падрабязныя карты і аналізаваць іх. Сэрвіс “Карты Googl” дазваляе нам пракладваць маршруты, знаходзіць аб’екты, лічыць адлегласць да аб’екта.

Заданне 1. Знайдзі нашу школу ў аграгарадку.

Заданне 2. Знайдзі свой дом ў аграгарадку Сугвазды.

Заданне 3. У г. Валожыне па вул. Савецкая знайдзі помнік архітэктуры, які на тапаграфічнай карце абазначаецца значком з крыжыкам.

Заданне 4. Пабудуй маршрут пешшу з аг.Доры ў в.Шараі да месца, дзе працуе мама.

Заданне 5. Твае сябры з гімназіі №43 г. Мінска наведаюць Доры 23 снежня.Які навогодні маршрут па нашым раёне ты зможаш прапанаваць. (Доры – санаторый “Налібоцкая пушча”- Налібоцкі заказнік).

Прыдумай свае заданні.

**7.Заданне**. Квэст-гульня “Без карты…” для трох груп.

Настаўнік. Мы так многа апісвалі карты. А навошта патрэбныя геаграфічныя карты ў жыцці чалавека? Я прапаную вам пагуляць. Самая модная гульня-квэст. Квэст-гэта падарожжа да пэўнай мэты. Наша мэта-пошук адказу на пытанне аб значэнні карт. Працуюць тры групы, выконваюць па аднаым заданні. Вы будзем знаходзіць ключы, якія дапамогуць нам адказаць на пытанне ўрока аб значэнне карт.

Заданне 1. Разгледзь паўднёвы бок класа, знайдзі знак Падказка, выканай прапанаванае заданне. Калі заданне выканана правільна - знойдзеш ключ. Ключ размясці на дошцы.

 Падказка . Размяркуеце карты па меры памяншэння падрабязнасці і ахопу адлюстроўванай тэрыторыі.

М  -  1:1000000

 М -  1:25000

М  1:10000

М -  1:100000

 На адваротным баку задання напісана “Настаўніцкае крэсла”

*Да крэсла прымацованы складзены ключ*

Ключ. Па картах адразу можна сказаць, як адносна адзін аднаго размешчаны аб'екты. Карты дазваляюць вызначаць месцазнаходжанне геаграфічных аб'ектаў, вызначаць іх уласцівасці.

Заданне 2. Ідзі па азімуту 310, знайдзі знак Падказка, выканай прапанаванае заданне. Калі заданне выканана правільна - знойдзеш ключ. Ключ размясці на дошцы.

Падказка

Да вас у рукі патрапілі ўрыўкі летапісу сваёй мясцовасці. Там шмат назваў аб’ектаў, якіх няма на сучаснай карце. З якой картай вы будзеце працаваць?\_\_\_\_\_\_\_\_\_\_\_\_\_\_\_\_

 На адваротным баку задання напісана “Першая парта сярэдняга рада”.

*Да ніжняга боку стала прымацованы складзены ключ*

Ключ: Карты-надзейныя даведнікі. Карты дазваляюць успомніць мінулае, убачыць сучаснасць.

Заданне 3. Падыдзіце да тапаграфічнай карты. Гэта Падказка. Гэту карту ў сваёй рабоце выкарыстоўваюць вайскоўцы. На клейкія лісты напішыце тры прафесіі, у якіх патрэбныя веды геаграфічных карт.

На карце стрэлка ўніз, там ключ.

4 ключ: Карты маюць практычнае значэнне для многіх прафесій

**8 .Заданне**. **“Ствары сваю карту”.** Індывідуальная работа.

**1. варыянт.** Настаўнік. Як вы лічыце, ці можаце вы самі ствараць карты? Паспрабуем!

**Заданне 1.** На карце Гродзенскай вобласці адзнач маршрут “ Гродна-Мір”. З прапанаваных аб’ектаў выберы тыя, што неабходна наведаць. Адзнач іх кружком з лічбамі 1, 2 у парадку наведвання. Прымацуй фота аб’екта. Зрабі неабходныя запісы ў легенду карты (дадатковы ліст).

**Заданне 2.** На карце Мінскай вобласці адзнач маршрут “Гарадзея- Плешчаніцы”. З прапанаваных аб’ектаў выберы тыя, што неабходна наведаць. Адзнач іх кружком з лічбамі 3, 4 у парадку наведвання. Прымацуй фота аб’екта. Зрабі неабходныя запісы ў легенду карты (дадатковы ліст).

**Заданне 3.**На карце Віцебскай вобласці адзнач маршрут “Бягомль-Віцебск-Орша”.З прапанаваных аб’ектаў выберы тыя, што неабходна наведаць. Адзнач іх кружком з лічбамі 5, 6 у парадку наведвання. Прымацуй фота аб’екта. Зрабі неабходныя запісы ў легенду карты (дадатковы ліст).

**Заданне 4.**На карце Магілёўскай вобласці адзнач маршрут “Горкі- Магілёў-Быхаў”.З прапанаваных аб’ектаў выберы тыя, што неабходна наведаць. Адзнач іх кружком з лічбамі 7, 8 у парадку наведвання. Прымацуй фота аб’екта. Зрабі неабходныя запісы ў легенду карты (дадатковы ліст).

**Заданне 5.**На карце Гомельскай вобласці адзнач маршрут “Рагачоў-Гомель-Жыткавічы”.З прапанаваных аб’ектаў выберы тыя, што неабходна наведаць. Адзнач іх кружком з лічбамі 9, 10 у парадку наведвання. Прымацуй фота аб’екта. Зрабі неабходныя запісы ў легенду карты (дадатковы ліст).

**Заданне 6.** На карце Брэсцкай вобласці адзнач маршрут “Мікашэвічы-Брэст”.З прапанаваных аб’ектаў выберы тыя, што неабходна наведаць. Адзнач іх кружком з лічбамі 11, 12 у парадку наведвання. Прымацуй фота аб’екта. Зрабі неабходныя запісы ў легенду карты (дадатковы ліст).

*Выкананне задання, збор карты на дошцы, назва карты.*

Рэфлексіўна-ацэначны этап.

Інфармацыя аб дамашнім заданні.

Настаўнік. Напрыканцы ўрока хачу ўзгадаць словы з кнігі Жуля Верна: “Да чаго людзі любяць карты и планы! А чаму? Ды таму, што там, на картах и планах можна дакрануцца да поўначы і поўдня, усходу і захаду рукой. А потым сказаць: Вось мы, а вось Невядомае, мы будзем расці, а яно будзе памяншацца”.

***Жуль Габрыэль Верн*** – французскі пісьменнік, падарожнік, фантаст. Яго кнігі перакладзены на 150 моў свету. Героі яго кніг заўсёды выкарыстоўвалі карту. Я прапаную вам звярнуцца да гэтага аутара.

Д.з. п.7, на аснове кніг Жуля Верна на наступным уроку мы выконваем заданне. Яно падрыхтавана, вы можаце, па жаданню, папрацаваць з ім дома. Дадатак 1.

Падвядзенне вынікаў вучэбнага занятку.

Рэфлексія

Падкрэсліце фразы, якія характарызуюць вашу працу на ўроку :

|  |  |  |
| --- | --- | --- |
| Урок | Я на уроку | Вынік  |
| ЦікаваСумнаАбыякава | ПрацаваўДапамагаў іншымАдпачываў  | Зразумеў матэрыялДаведаўся больш, чым ведаўНе зразумеў матэрыял |

За працу на ўроку я пастаўлю сабе

Дадатак 1. Заданне па выбары. Заданне: 1.

Стымул. Кожны павінен навучыцца ствараць уласныя карты. Стань аўтарам карты “Падарожжа герояў Жуля Верна”.

Задачная фармуліроўка:

А. Запоўні пропускі ў тэксце:

Асобны від вучэбных карт – гэта …. .

На такіх картах адсутнічаюць …. і …. .

Для вызначэння месцазнаходжання аб’ектаў маецца … і

Контурныя карты выкарыстоўваюцца …. .

Крыніца інфармацыі: Ст. 42, 3 абзац, прадмова контурнай карты (Запомніце!).

Заданне:2.

Б. Задачная фармулёўка: большасць герояў раманаў Жуля Верна-нястомныя

падарожнікі. Іх маршруты праходзілі па ўсіх мацерыках і акіянах Зямлі.

Выконваючы заданні, вы пазнаёміцеся з некаторымі з іх. Даныя занясіце ў табліцу.

|  |  |  |
| --- | --- | --- |
| Заданне  | Назва твора | Героі  |
| Пацярпелы караблекрушэнне капітан Грант здолеў дабрацца да вострава зкаардынатамі 20 пд. ш. 159 з. д. Назавіце гэты востраў. | Дзеці капітана Гранта |  |
| Шхуна “Пілігрым” знаходзілася пад 44пд. ш. 175з. д.У якім акіяне і на якія астравы трапілі героі рамана?  | Пятнаццацігадовы капітан |  |
| З якога горада адправіліся героі рамана ў падарожжа на паветраным шары, калі яго каардынаты 38пн. ш. 78 з. д. | Таямнічы востраў |  |
| З якой гары героі рамана падняліся ў паветра. Яе каардынаты 20 пд. ш. 45у. д. | Пяць тыдняў на паветраным шары |  |

Падпішы карту, падпішы аб’екты, размясці значкі.

Крыніца інфармацыі: Фізічная карта свету, творы Жуля Верна.

**1.Заданне “Знайдзі пару”**

|  |  |
| --- | --- |
| Паняцце  | Азначэнне |
|  | Паменшанае і абагуленае адлюстраванне зямной паверхні на плоскасці, выкананае з дапамогай умоўных знакаў |
|  | Чарцёж невялікага ўчастка мясцовасці, зробленага з выкарыстаннем умоўных знакаў |
|  | Усе умоўныя знакі, якія выкарыстоўваюцца на карце або плане і тлумачэнні да іх |
|  | Агульнагеаграфічныя дробнамаштабныя карты з адлюстраваннем мораў, астравоў, мацерыкоў і іншых прыродных аб’ектаў |
|  | Агульнагеаграфічныя карты буйнога маштабу |

1.Геаграфічная карта, 2. Тапаграфічныя карты, 3. Легенда карты, 4. Фізічныя карты, 5. План мясцовасці

**1.Заданне “Знайдзі пару”**

|  |  |
| --- | --- |
| Паняцце  | Азначэнне |
|  | Паменшанае і абагуленае адлюстраванне зямной паверхні на плоскасці, выкананае з дапамогай умоўных знакаў |
|  | Чарцёж невялікага ўчастка мясцовасці, зробленага з выкарыстаннем умоўных знакаў |
|  | Усе умоўныя знакі, якія выкарыстоўваюцца на карце або плане і тлумачэнні да іх |
|  | Агульнагеаграфічныя дробнамаштабныя карты з адлюстраваннем мораў, астравоў, мацерыкоў і іншых прыродных аб’ектаў |
|  | Агульнагеаграфічныя карты буйнога маштабу |

1.Геаграфічная карта, 2. Тапаграфічныя карты, 3. Легенда карты, 4. Фізічныя карты, 5. План мясцовасці